Pécs Szigeti II. Lakásfenntartó Szövetkezet






7623 Pécs, József A. u. 45.

Szövetkezettel szembeni tartozások szabályzata.
A használati díj befizetése mindig a tárgy hó 15-ig beérkezően történik késedelem mentesen.

Nyilvántartó program által kigyűjtött hátralékosok esetében az 5 000,- Ft-ot meghaladó hátralékkal rendelkező tulajdonost - az igazgatóság elnöke írásban felszólítja tartozásának 8 napon belüli teljesítésére.

- 1. sz. fizetési felhívás kerül kibocsátásra ajánlott levélben, 1 000.- Ft kezelési költség felszámításával, az esetleges következmények ismertetésével.

Ennek eredménytelensége esetén

- 2. sz. fizetési felszólítás kerül kibocsátásra ajánlott levélben, 1 000.- Ft kezelési költség felszámításával, az esetleges további következmények ismertetésével.

Ennek eredménytelensége esetén, a Szövetkezet a 60 napon túli tartozások behajtása felől jogi úton intézkedik ügyvédje útján.

- Fizetési meghagyás (FMH) kerül kibocsátásra, melynek jelenlegi díja 20 000.- Ft + a követelés és a követelés 3 %-a.

(ez a lépés többnyire eredményes, az adós mozgósítja valamennyi egyéni, családi erőforrásait, befizeti az így meg növekedett tartozást) Ha az adós a tartozást vitatja, ellentmondás útján az eljárás perré alakul.

- végrehajtás: Jogerős fizetési meghagyás esetén az ügyvéd végrehajtást kezdeményez, melynek jelenlegi díja 20 000.- Ft. Megterhelik bevételünket, gépkocsinkat, vagy ingatlanunkat.

Ezt a fázist nem várhatjuk be, személyes kapcsolatot kell teremtenünk a Szövetkezet illetékes munkatársaival, hogy akadályt közölhessünk, és részletfizetési ajánlatot tehessünk a hátralék elfogyasztására az esedékes havi befizetési kötelezettséggel együtt. A Szövetkezet Igazgatósága minden írásos kérelmet megvizsgál, a realitás fennállása esetén pozitívan befogad, az adóssal a részletekre megállapodást köthet.

A Lakásszövetkezet felé a tőkén kívül meg kell fizetni a tartozás esedékességének napjától a Ptk. – ben meghatározott késedelmi kamatot, valamint a követelés behajtásával kapcsolatban felmerült költségeket, melyek az alábbiak:

- a levelezés költsége

- fizetési meghagyás kibocsátásának ügyvédi munkadíja, és közjegyzői költség

- a pervitellel kapcsolatos ügyvédi munkadíj, és illeték

- a végrehajtási eljárással kapcsolatos díjak (tulajdoni lap díja, végrehajtói díj, bejegyzési illeték … )
Amennyiben az adós ismeretlen helyen van, vagy más okból szükséges ügygondnok kirendelése úgy, az ügygondnok kirendeléssel kapcsolatos díjakat is a későbbiekben az adósnak kell a tőkével és a fentiekben felsoroltakkal együtt megfizetnie.

A fentiekben megjelölt díjakat a Lakásszövetkezet az adós helyett határidőkre előlegezi, majd azt a tőkeköveteléssel együtt hajtja be.

A Ptk. rendelkezései szerint amennyiben a teljes követelés egy összegben a Lakásszövetkezethez nem folyik be, úgy a jogszabály rendje értelmében először mindenkor a költségeket, a késedelmi kamatokat, majd azt követően utolsó soron a tőkét kell az adós számláján jóváírni.

Tekintettel arra, hogy a követelés behajtásával kapcsolatban felmerülő költségek jelentősek, ezért a Szövetkezet felhívja valamennyi tulajdonost a Szövetkezettel szemben fennálló közös költség és egyéb tartozás határidőben történő rendezésére.
Ezen szabályzatot a Pécs, Szigeti II. Lakásfenntartó Szövetkezet közgyűlése 2018. 05. 08-án meghozott közgyűlési határozatával - az alapszabály mellékleteként - fogadta el.

Pécs, 2018. 05. 08.     

